Document ID: 32002R2004

Ir-Regolament tal-Kummissjoni (KE) Nru 2004/2002
tat-8 ta’ Novembru 2002
li għandha x’taqsam mal-proċedura li tiddetermina l-kontenut tal-laħam u x-xaħam ta’ ċerti prodotti tal-laħam tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 275975 tad-29 ta’ Ottubru 1975 rigward l-organizzazzjoni komuni tas-suq tal-laħam tal-majjal [1], bħalma ġie emendat l-aħħar mir-Regolament (KE) Nru 1365 2000 [2], u b’mod partikolari l-Artikolu 13(12) ta’ dak l-istess Regolament,
Wara li kkunsidrat ir-Regolament tal-Kunsill (KEE) Nru 265887 tat-23 ta’ Lulju 1987 fuq il-prezz u nomenkaltura statistika u fuq it-Tariffa Doganali Komuni [3], bħalma ġie emendat l-aħħar mir-Regolament tal-Kummissjoni (KE) Nru 9692002 [4], u b’mod partikolari l-Artikolu 9 ta’ l-istess Regolament,
Filwaqt li:
(1) Regolament tal-Kummissjoni (KEE) Nru 384687 tas-17 ta’ Diċembru 1987 li jistabbilixxi nomenkaltura ta’ prodott agrikolu għal rimburżar ta’ esportazzjonijiet [5], bħalma ġie emendat l-aħħar mir-Regolament (KE) Nru 10072002 [6], stabbilixxa, fuq bażi tan-nomenkaltura kkumbinata, nomenkaltura ta’ prodott agrikolu għal rimburżar ta’ esportazzjonijiet.
(2) Provvedimenti huma meħtieġa sabiex jiżguraw applikazzjoni sħiħa tan-nomenkaltura fl-Anness għar-Regolament (KEE) Nru 384687 fis-settur tal-laħam tal-majjal meta wieħed iqis ukoll il-klassifikazzjoni ta’ prodotti li jaqgħu fi ħdan kodiċi tal-prodott 160241109110, 160241109130, 160241109110, 160242109130 u 160249199130.
(3) Huwa neċessarju li wieħed jiddefinixxi proċedura sabiex jiġi iddeterminat il-persentaġġ skond it-toqol tal-laħam u x-xaħam.
(4) Regolament al-Kummissjoni (KEE) Nru 158389 tas-7 ta’ Ġunju 1989 li tirrelata mal-proċedura li tiddetermina l-kontenut tal-laħam u tax-xaħam ta’ ċerti prodotti tal-majjal [7] jistabbilixxi proċedura li tiddetermina l-persentaġġ skond it-toqol tal-laħam u tax-xaħam. Madankollu, id-deskrizzjoni tal-prodotti li għalihom hemm referenza f’dak ir-Regolament ma tikkorrispondix iktar għar-realta u għalhekk għandha tiġi emendata. F’dan it-tibdil għandha wkoll tittieħed l-opportunita sabiex jiġu rranġati r-regoli relevanti u sabiex it-test il-ġdid jiġi bbażat fuq l-Artikolu 37 tat-Trattat, ladarba għandu x’jaqsam esklussivament l-applikazzjoni uniformi tan-nomenkaltura ta’ prodott agrikolu għal rimburżar ta’ esportazzjonijiet.
(5) Il-miżuri provduti f’dan ir-Regolament qegħdin fi qbil ma’ l-opinjoni tal-Kumitat tad-Direzzjoni għal-Laħam tal-Majjal u l-Kumitat tal-Customs Code li għandu x’jaqsam ma’ elementi ġejjin minn partijiet rispettivi ta’ responsabiltà tagħhom.
ADOTTAT DAN IR-REGOLAMENT:
Artikolu 1
Il-persentaġġ skond it-toqol tal-laħam u x-xaħam fi prodotti li jaqgħu fi ħdan il-kodiċi tal-prodott, 160241109110, 160241109130, 160242109110, 160242109130 u 160249199130 tan-nomenkaltura li hemm fl-Anness għar-Regolament (KEE) Nru 3846/87 se tkun determinata skond il-proċedura deskritta fl-Anness ta’ dak ir-Regolament.
Artikolu 2
Regolament (KEE) Nru 158389 huwa kanċellat.
Artikolu 3
Dan ir-Regolament se jiġi mwettaq fis-seba ġurnata minn wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Se jiġi applikat għal liċenzji ta’ esportazzjoni li għalihom tkun saret applikazzjoni mit-18 ta’ Novembru 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta’ Novembru 2002.

Labels: 3
17
6